ร้านนี้อยู่เยื้องๆ ม.สุโขทัยธรรมาธิราช ตรงเมืองทองธานี ถึงจะไกลก็ยอมไป จริงๆไม่ได้ไปยากนะ รถตู้ไปเมืองทองก็มีเยอะ
ชั้นล่างมีห้องสำหรับเล่นกับสัตว์ เปิดให้เล่นเป็นรอบๆไป ตัวชูโรงร้านนี้คงหนีไม่พ้นเจ้าแรคคูนตัวอ้วนจอมซน ที่มาพร้อมกับคู่ซี้สุนัขคอร์กี้ ที่เล่นกันทั้งวัน ตามมาด้วยฝูงเมียร์แคท5ตัว ที่จะมารุมตัวเรา คุ้ยเขี่ยหาของจากกระเป๋า เพราะฉะนั้นมีสมบัติอะไร วางไว้ข้างนอกก่อนดีกว่า
ส่วนชั้น2 ก็จะมีอีกห้อง มีจิ้งจอกแดงด้วย
เล่นกับสัตว์จนเหนื่อย ออกมาก็ฟินสมใจอยาก
อาหารที่นี่อาจจะราคาแพงไปหน่อย แต่ถ้าคิดซะว่ามันคือค่าดูแลสัตว์ ก็น่าจะโอเค
ขอเน้นเรื่องการถ่ายรูป คือบางทีสัตว์มันไม่รู้หรอกว่าถ่ายรูปคืออะไร มันก็เคลื่อนไหวของมันไปตามธรรมชาติ หากได้มุมไม่สวยหรือสัตว์อยู่ไม่นิ่ง ก็อย่างไปบังคับมันเลย
